SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Katarína Košťálová, národná delegátka pre programový smer „Opatrenia v rámci Marie Skłodowska-Curie“ v Rámcovom programe EÚ pre výskum a inovácie Horizont 2020 
(pracovisko: SAIA, n. o., Sasinkova 10, 812 20 Bratislava 1, konzultanka)
2.  Zahraničná pracovná cesta:
Miesto: Brusel, Belgicko
Dátum cesty: 21. – 22. 5. 2019
Prijímajúca organizácia: GR pre výskum a inovácie Európskej Komisie
Účel cesty: Účasť na 24. zasadnutí Programového výboru Horizont 2020 v konfigurácii ERC-FET-MSCA, účasť na časti  – MSCA.
Spôsob financovania: cestovné – refunduje EK na účet CVTI, pobytové náklady a iné výdavky – hradí CVTI (letenka a poistenie zabezpečené CVTI).
3.  Rámcový program pobytu:
Účasť na 24. zasadnutí Programového výboru Horizont 2020 v konfigurácii ERC-FET-MSCA (účasť na časti MSCA dňa 22. 5. 2019). 
4.  Stručný priebeh rokovaní, resp. študijného pobytu:
24. zasadnutie Programového výboru Horizont 2020 v konfigurácii ERC-FET-MSCA (účasť na časti MSCA)
Program zasadnutia pozostával z nasledujúcich bodov:
1.	Schválenie programu zasadnutia
komentár k priebehu: program bol schválený v navrhnutom znení (program zasadnutia – príloha č. 1 tejto správy)
2.	Schválenie zápisnice z predchádzajúceho zasadnutia
komentár k priebehu: zápisnica bola schválená (zápisnica v prílohe č. 2 tejto správy) 
3.	Prehľad písomných stanovísk od ostatného zasadnutia
komentár k priebehu: Pracovníci EK informovali o žiadostiach o písomné stanoviská k schvaľovaným dokumentom MSCA a projektom v rámci jednotlivých opatrení, ktoré boli členom výboru zaslané od ostatného zasadnutia. Išlo celkom o 6 skupín projektov v rámci postupu preskúmania, 7 projektov v rámci etického preskúmania (celkom 34 projektov). Všetky žiadosti boli schválené (prehľad písomných stanovísk v prílohe č. 3 tejto správy).
4.	Informácie REA o hodnotení nedávno uzavretých výziev MSCA
komentár k priebehu: Pracovníci REA prezentovali prehľad o nedávno uzavretých výzvach v rámci Horizontu 2020/MSCA a stave ich hodnotenia, ako aj informácie o aktuálne prebiehajúcich výzvach, a to v schémach ITN, IF, RISE, COFUND a NIGHT. Uvádzam len niekoľko vybraných faktov a informácií k jednotlivým výzvam (jednotlivé prezentácie sú v prílohách č. 4 - 7 tejto správy):
- ITN 2018 – otvorené negociácie s 36 projektami na rezervnom zozname, na zozname A a na rezervnom zozname ostalo celkom 157 projektov, úspešnosť v tejto výzve bola 9,5 %.
- ITN 2019 – v termíne uzávierky (17. 1. 2019) bolo predložených 1 565 projektov, rozpočet na výzvu je 470 mil. €, na hlavnom zozname bolo ohodnotených 128 projektov, na rezervnom zozname 59 projektov; očakávaná úspešnosť je 8,20 %. Hodnoteniu sa venuje maximálna pozornosť, využívajú sa nové postupy, ktoré majú hodnotenie urýchliť a zároveň zvýšiť jeho kvalitu. Do projektov, ktoré skončili v hlavnom zozname hodnotených projektov (128), sú zapojené 4 slovenské inštitúcie ako partnerské organizácie. Najviac predpokladaných zapojení vo všetkých troch kategóriách (Coordinator, Beneficiary, Partner organisation) je z Nemecka (393), Veľkej Británie (257), Holandska (214) a Francúzska (208). Zo susedných krajín je to – Rakúsko 68, Poľsko 21, Česko 12.
- ITN 2020 – výzva bola otvorená 12. 9. 2019, uzávierka je 14. 1. 2020, rozpočet na všetky 3 typy ITN (ETN, EID, EJD) je 530 mil. €.
- IF 2018 – uzávierka 12. 9. 2018, celkom predložených 9 830 projektov, na hlavnom zozname hodnotených 1 351 projektov, na rezervnom zozname 271 projektov. V rámci kategórie WF 2018 (Widening Fellowships) ostalo na hlavnom zozname 33 žiadostí a na rezervnom zozname 17 žiadostí.
- IF 2019 – výzva otvorená 11. 4. 2019, uzávierka 11. 9. 2019, rozpočet 294,49 mil. €, s realizáciou schválených projektov sa počíta od 1. 4. 2020. 
- RISE 2018 - uzávierka 21. 3. 2018, rozpočet 80 mil. €, hodnotených 272 projektov, 73 projektov hodnotených na hlavnom zozname, 8 na rezervnom zozname, úspešnosť 29,4 %, priemerný počet organizácií zapojených do projektu – 10,1, priemerný počet vyslaných a prijatých výskumníkov na jeden projekt – 85.
- RISE 2019 - uzávierka 2. 4. 2019, rozpočet 80 mil. €, predložených 308 projektov.
Prehľad účastníkov z členských štátov v predložených projektoch RISE 
v rokoch 2017 – 2019

- COFUND 2018 - uzávierka 27. 9. 2018, rozpočet 80 mil. € (50 mil. € Fellowship Programme, 30 mil. € Doctoral Programme), hodnotených 114 projektov, predpokladá sa, že sa uzavrú grantové dohody s 30 schválenými projektami.
- COFUND 2019 - výzva otvorená 4. 4. 2019, uzávierka 26. 9. 2019, rozpočet 90 mil. € (55 mil. € Fellowship Programme, 35 mil. € Doctoral Programme).
- NIGHT 2018 - 2019, uzávierka 14. 2. 2018 na dva roky, rozpočet 12 mil. €, podporených 55 projektov – Slovensko 1 projekt. Stretnutie koordinátorov podporených projektov k aktuálnej noci výskumníkov (27. 9. 2019) sa uskutočnilo v Bruseli 24. – 15. 3. 2019.
5.	 Príprava pracovného programu MSCA na rok 2020
komentár k priebehu: Predstavitelia EK informovali o príprave pracovného programu MSCA na rok 2020. Formálne konzultácie s programovým výborom prebiehajú v období  15. – 29. 5. 2019, pracovný program MSCA na rok 2020 by mal byť prijatý 27. 6. 2019, zverejnený 28. 6. 2019 (prezentácia v prílohe č. 8 tejto správy). Navrhované modifikácie sú v rozpočte – zvýšenie rozpočtu výzvy ITN2020 (len časť ETN) o 5,13 mil. € a výzvy IF2020 o 4,00 mil. €. V rozpočte sa taktiež počíta v roku 2020 so zorganizovaním 2 konferencií MSCA v rámci predsedníctva v rade – v Chorvátsku a Nemecku. Predpokladaný harmonogram výziev a rozpočet pracovného programu 2020 v rámci všetkých opatrení je nasledovný:
výzva	otvorenie	uzávierka	rozpočet (M€)	
ITN	12/09/2019	14/01/2020	530,13	
IF	08/04/2020	09/09/2020	328	
RISE	05/12/2019	28/04/2020	  80	
COFUND	O8/04/2020	29/09/2020	100	
NIGHT	08/10/2019	09/01/2020	   8	
6.	Informácie o podujatiach súvisiacich s MSCA
komentár k priebehu: Pracovníci EK informovali:
a) o pripravovanej konferencii MSCA v rámci rumunského predsedníctva v Rade EÚ, ktorá sa uskutoční 4. – 5. 6. 2019 v Bukurešti pod názvom “Marie Skłodowska-Curie Actions to foster scientific excellence”. Očakáva sa účasť aj členov programového výboru s tým, že sa má pokračovať aj v diskusii o MSCA v ďalšom rámcovom programe Horizont Európa. Ďalšie informácie o konferencii sú na stránke http://msca2019.eu/.
b) o akcii „EU R&I Days incl. Science is Wonderful!“, ktorá sa uskutoční v dňoch 24. - 26. 9. 2019 v Bruseli – ďalšie informácie budú členom programového výboru zaslané v krátkom čase;
c) o nadväzujúcej akcii „Education Summit“, ktorú pripravuje GR pre vzdelávanie na 27. 9. 2019 v Bruseli a ktorá bude pokračovať Európskou nocou výskumníkov – ďalšie informácie budú členom programového výboru zaslané neskôr.
7.	Rôzne
Ďalšie zasadnutia programového výboru 
komentár k priebehu: ďalšie zasadnutie programového výboru sa plánuje v Bruseli na 16. 10. 2019.
5.  Odporúčané závery:
Sledovať rokovania výboru a zapájať sa do diskusie o jednotlivých opatreniach MSCA ako aj pracovnom programe na rok 2020 v súlade so záujmami SR. Šíriť informácie o programe MSCA a aktuálnych výzvach MSCA prostredníctvom seminárov, individuálnych stretnutí, webových stránok s cieľom zvýšiť zapojenie slovenských organizácií a odborníkov do projektov. 
6.  Prehľad prinesenej dokumentácie a miesto jej uloženia
Dokumentácia v elektronickej forme zverejnená EK na špeciálnom portáli EK CIRCABC sprístupnenom delegátom, po stretnutí je k dispozícii v SAIA, n. o. Takto zverejnené dokumenty sú prílohou tejto správy.
7.  Osobitne vyhodnotený očakávaný prínos ZPC
Získanie aktuálnych informácií o implementácii posledných výziev a schvaľovaní projektov Programu MSCA v H2020 a zapojení a prípadnej úspešnosti projektov so slovenskou účasťou. 
8.  Spôsob zverejnenia výsledkov ZPC, prenos získaných informácií
Výsledky cesty poskytnuté CVTI.

Súhlasím so zverejnením správy na internete.

Správu vypracovala: Katarína Košťálová
Dátum:  27. 5. 2019

Správu schválil:  prof. RNDr. Ján TURŇA, CSc., generálny riaditeľ